אלטירינוס

אלטירינוס (שם מדעי: Altirhinus; מילולית: "חוטם גבוה") הוא סוג דינוזאור צמחוני מקבוצת האורניתופודים אשר חי במונגוליה של הקרטיקון התחתון. במראהו הוא הזכיר את בני משפחת האיגואנודוניים. הוא תואר ב-1998 בידי החוקר הבריטי דייוויד ב. נורמן ונמצא ממנו מין אחד - Altirhinus kurzanovi. נחשפו ממנו מאובני בוגרים וגם כמה שלדי צעירים.

דינוזאור זה היה גדול ובעל גולגולת גדולה עם חוטם עגלגל ומוגבה מאוד, ממנו קיבל את שמו. אורך הגולגולת הגיע ל-760 מ"מ והדינוזאור עצמו הגיע לאורך 6.5 מטר ולמשקל של 1.1 טון. הוא היה בעל מבנה של הליכה על ארבע אך אולי הזדקף כדי לאכול מצמרות עצים. בתוך פיו היו שורות של שיניים טוחנות רבות ששימשו ללעיסת עלים או פירות. 

המבנה של האף הגדול אולי עזר לו לצורכי רבייה כמו אצל פיל הים או ששימש לשיפור הנשימה, לעזור בהרחה או לאגור מים כמו חדק. מבנה האף שלו דמה לקרובו האוסטרלי - המוטבורזאורוס.

בתרבות 
דינוזאור זה הופיע במשחק פארק היורה 3: בניית פארק.

קישורים חיצוניים

דמויי הדרוזאורים
דינוזאורים שחיו בקרטיקון תחתון באסיה
מאובני טקסונים שתוארו ב-1998